Lav et referat af nedenstående tekst:

Tekst:
Påsken er for mange tiden, hvor havearbejdet for alvor sparkes i gang. Nogle kan næsten ikke få armene ned, mens andre ikke kan døje tanken om, at græsslåmaskinen og hækkeklipperen snart skal startes op. Uanset, hvad du føler, skal du passe på, når du energisk griber fat i haveredskaberne. Forår og sommer er nemlig – ikke overraskende - ifølge Gartnernes Forsikring – højsæson for skader i haven. Særligt midaldrende mænd bør læse videre. For en analyse af 'Ulykkes Analyse Gruppen' ved Odense Universitetshospital viser, at de 40-69-årige udgør mere end 60 procent af de tilskadekomne. Om den gruppe er ekstra klodset og fummelfingret skal være usagt. Dog viser analysen, at hækkeklippere og stiger er to af de ting, der er mest tilbøjelige til at sende danskerne på skadestuen efter en længere vinterpause. - Mange af os glæder os til at komme ud i haven efter en lang vinter indenfor. Vores iver efter at fjerne grene, trimme træer, klippe buske og ordne blomsterbedet kan dog lynhurtigt føre til skader, hvis du ikke passer lidt på, siger Gitte Skipper, kundeservicechef i Gartnernes Forsikring og tilføjer: - Ryggen kan nemt blive overbelastet, hvis du går lidt for hårdt til den, eller du kan komme galt afsted, hvis du falder ned af stigen. Derfor har hun et råd til danskerne og ikke mindst de overmodige mænd. - Vores råd er, at folk skal tage den lidt med ro i starten og tænke sig ekstra godt om, når man i disse uger rykker ud i haven, så haven ikke bliver en fælde for ulykker, men et sted hvor folk kan koble af og hygge med familien. Ud over stiger og hækkeklippere må mange også til tjek på sygehuset efter konfrontationer med grene, sten, fliser og torne, mens haveredskaber som plæneklippere, sakse og knive også er en trussel mod helbredet.

Referat:
Mødet med hækkeklipperen sender mange på hospitalet.